嘉玲

嘉玲，原名何佩英，廣東佛山南海人氏，香港五、六十年代粵語片女演員。1953年考入「嶺光公司」演員訓練班。第一部電影係1955年拍攝嘅《三妻奇案》。同同期男演員謝賢合作過唔少電影。嘉玲喺銀幕上嘅高貴形象深入民心。

簡歷
嘉玲喺廣東南海出世，祖父係民國時期中國駐美國領事，阿爸喺美國出生及接受教育。後嚟國共內戰，1949年舉家輾轉經廣州逃難到香港，嗰時已家道中落。嘉玲喺真光女子中學畢業後，於1953年加入「嶺光公司」演員訓練班，並以「何嘉玲」作為藝名，同期同學有謝賢。第一部，亦係一出道就做女主角嘅電影係《三妻奇案》，於1955年上映，係嘉玲同謝賢於一齊轉投「迪華公司」後所拍攝嘅。

同年，受著名導演秦劍邀請，同謝賢雙雙加盟該名導演所創辦嘅「光藝製片公司」。嘉玲亦正式以「嘉玲」作為藝名，並同南紅及江雪並稱為「光藝三大花旦」。著名作品包括：《血染相思谷》、《酒店情殺案》、《五月雨中花》上、下集、《追妻記》、《花花公子》、《彈劍江湖》、《英雄本色》等。佢最後一部電影作品係《人海奇花》。

入行前，嘉玲曾經有過一段婚姻，其後因性格唔符合而離婚，同姓黃前夫有一個仔，即演員黃栢文。1963年，嘉玲嫁畀泰國華僑姚武麟。1967年息影，隨丈夫移居曼谷。育有二個女一個仔，並歸化泰國，泰國名叫「Patsy Wongsanguan」。

2022年11月21號，嘉玲因慢性阻塞性肺病於曼谷寓所喺睡夢中辭世，享壽87歲，契女郭秀雲證實佢死訊。

私人生活
1950至60年代，嘉玲同謝賢經常以熒幕情侶形象搭檔演出，現實中佢哋亦曾經交往咗七年咁耐。嘉玲亦係謝賢公開承認嘅第一位女朋友。其後，因嘉玲想結婚但謝賢仍然係當時得令小生，兩個人喺1962年分手。

嘉玲於1963年嫁畀泰國華僑姚武麟，1967年後息影並移居曼谷，兩個人育有兩個女一個仔。

較鮮為人知嘅係，演員黃栢文係嘉玲同首任丈夫嘅細路。嘉玲入行之前曾經有過一段婚姻，但兩個人喺黃栢文出生之後無幾耐就已經離婚。黃栢文後嚟跟阿爸到外國生活，一直由其祖母照顧，直到8歲返香港，嘉玲知悉後主動聯絡相認。由於工作關係，黃栢文於嘉玲離世前都冇公開到兩個人嘅母子關係。

電影作品
 三妻奇案... 董麗影
 手足情深... 楊淑薇
 遺腹子
 遺腹子... 曼華
 999命案... 謝小瓊
 捉姦記... 裘萍
 椰林月... 程淑荷
 金蓮花... 九花娘
 九九九海灘命案... 何麗萍
 血染相思谷... 藍怡
 唐山阿嫂... 汪明珠
 情賊... 杜梅娜
 鮮花殘淚... 羅鳳琴
 橫刀奪愛... 施倩雲
 海濱春色
 大廈情殺案... 馮令儀
 湖畔草... 方敏如
 通心樹... 李玉清
 情天血淚... 方婷
 歡喜冤家... 程南茜
 連理枝... 趙結嫻
 慈母驕兒... 唐綺雲
 五月雨中花... 高慧玲
 五月雨中花... 高慧玲
 秋風殘葉... 周家璧
 荒山盜屍案... 朱秀英
 雷雨之夜... 歐陽燕玲
 山盟海誓... 郭綺薇
 999廿四小時奇案... 何慧仙
 追妻記... 張慧玲
 夜半幽靈... 分飾 茱廸、李妮
 清明時節... 柳月媚
 瓊樓魔影... 周夢丹
 神偷情賊... 神偷容碧華
 神偷情賊... 神偷容碧華
 難得有情郎... 黃雪芳
 胭脂賊... 李玫瑰
 女偵探... 分飾 白玉霜、薔薇、王霜蘭
 春到人間... 張櫻
 咖啡女郎... 波妻
 薄命紅顏... 梁玉梅
 萬劫鴛鴦... 程愛蓮
 金石盟... 桂南施
 幸福新娘... 何夢霜
 追蹤... 蓮娜
 一曲難忘... 鴇母
 情俠情仇... 秦少華
 恨海情花... 沈秋雲
 花花公子... 周淑安
 鴛夢重溫... 周詠芬
 真假情人... 分飾 李美玉、蘇碧珊
 丈夫的秘密... 秦婉容
 愛情永遠在懷念中... 沈芝英
 原來我負卿... 沈翠紅
 春怨... 余鳳勤
 夜半的鬼影... 藍潔
 親上加親... 分飾 葉蔓絲、施蔓珠
 彈劍江湖... 艾紫君
 彈劍江湖... 艾紫君
 飛賊含笑火... 分飾 飛賊含笑火、嘉芙蓮
 玉女追兇... 謝美珍
 深閨夢裡人... 金寳蓮
 如花美眷... 崔瓊珍
 肉搏明月灣... 宋妮
 英雄本色... 麥主任
 鐵膽恩仇... 少英
 小姐、先生、師奶... 分飾 胡麗儀、葉瑪利
 人海奇花... 吳翠琴
 她來自胡志明市.... Sandy

電視節目
1987年《超級新星競選》評判
2006年《友緣相聚》第14集嘉賓

獎項
1962年《華僑晚報十大明星選舉》粵語十大明星

外部連結

香港粵語片演員
何氏
泰國華人
海外港人
香港電影女演員
南海人
香港真光中學舊生